open-index/open-wikipedia-markdown huggingface dataset:
Hahndorf

**Hahndorf** er en landsby 25 km øst for Adelaide i Sør-Australia. Stedet ble grunnlagt av tyske, protestantiske nybyggere i 1838. Byen ble oppkalt etter den danske kapteinen Dirk Meinerts Hahn. Den tyske innflytelsen på byen er godt synlig, bygningene i hovedgaten er fortrinnsvis oppført i tradisjonell, tysk bindingsverkstil. På grunn av første verdenskrig ble byen omdøpt Ambleside i 1917, det gamle navnet ble tilbakeført i 1935.

## Referanser


## Eksterne lenker
*
Liste over ordførere i Orkanger

**Liste over ordførere i Orkanger** viser navn, parti og funksjonsperiode for ordførere i Orkanger kommune fra opprettelsen av kommunen i 1920 til sammenslåingen av kommunene Orkland, Orkdal, Orkanger og Geitastrand til Orkdal kommune i 1963.

## Referanser


## Se også
* Liste over ordførere i Orkdal
Wang Chunli

**Wang Chunli** (født 10. august 1983 i Jilin) er en kinesisk skiskytter, og tidligere langrennsløper. Hun konkurrerer for klubben *Chinese Biathlon Association*.

## Langrenn
Wang er student og hun startet sin sportslige karriere som langrennsløper. Hun debuterte i verdenscupen den 19. november 2005 på 10&nbsp;km klassisk på Beitostølen. Hun kom på 28.-plass, kun et minutt og 40 sekunder bak vinneren Marit Bjørgen, og tok dermed verdenscuppoeng i sitt første verdenscuprenn. Men hun gjorde ikke så stor fremgang. Hennes beste verdenscupresultat ble en 21.-plass fra sprinten i Changchun i sesongen 2005/06. Hun deltok i et VM, Ski-VM 2005 og hennes beste resultat der ble 14.-plass på stafetten og 26.-plass på 15&nbsp;km dobbel jaktstart. Hun deltok også i Vinter-OL 2006, hennes eneste OL. Der tok hun og Chunli Jiang 13.-plass på sprintstafetten, Wang og det kinesiske laget ble nummer 16. på stafetten og hun ble nummer 18 på 10&nbsp;km klassisk og 21 på 15&nbsp;km dobbel jaktstart. Hun gikk totalt åtte individuelle verdenscuprenn før hun byttet til skiskyting. Det siste verdenscuprennet hun var med i var stafetten i Gällivare den 19. november 2006. Men hun har gått noen renn i langrenn siden hun begynte å gå verdenscuprenn i skiskyting, men ikke i verdenscupen i langrenn og dessuten har alle rennene vært i Kina.

## Skiskyting
Wang debuterte i verdenscupen i skiskyting den 29. november 2006 med en 18.-plass på normaldistansen i Östersund. Hun fikk større suksess som skiskytter og den 6. desember 2008 overrasket hun og vant sin første verdenscupseier. Hun vant sprinten i Östersund etter en spennende avslutning. Wang skjøt to fulle hus og ledet med 15,7 sekunder etter siste skyting, men Tora Berger gikk mye fortere fra siste skyting og til mål. Likevel greide Wang å vinne, 1,4 sekunder foran Berger. Før det rennet hadde hun to 13.-plasser som beste resultater i verdenscupen. Den ene 13.-plassen var fra fellesstarten i VM i skiskyting 2008, og også hennes beste VM-resultat.

Hun er (per 15. desember 2008) nummer 15 i verdenscupen sammenlagt.

## Referanser


## Eksterne lenker
* 
* Biografi hos Biatlonworld
* Artikkel om hennes første verdenscupseier
Jesu Kristi kirke av siste dagers hellige på Samoa

**Jesu Kristi kirke av siste dagers hellige på [[Samoa]]** er en av de største kirkene av Siste Dagers Hellige (sett i forhold til den lokale befolkningen), med  medlemmer (2008), omtrent 30 %  av den samoanske befolkningen. Samoa har 134 mormonmenigheter. I 1843 begynte kirken sin misjonsvirksomhet på de forskjellige øygruppene i Stillehavet, og i 1863 kom de første mormonermisjonærene til Samoa. Før århundreskiftet hadde Samoa 11 mormonske menigheter, og i 1903 var Mormons bok blitt oversatt til samoansk.

Da andre verdenskrig startet, reiste de amerikanske misjonærene fra Samoa, noe som åpnet opp for at lokale medlemmer kunne ta på seg mer og større lederroller innenfor kirken. Etter krigen økte kirkens medlemskap raskt: fra  i 1950 til  i 1971 og  i 1983. I 1977, ble det bestemt at det skulle bygges et tempel i Samoa, og det ble innviet 5. august 1983. Dette tempelet brant ned i 2003, og det ble bestemt at det skulle gjenoppbygges; templet ble gjeninnviet 4. september 2005.

## Referanser


## Eksterne lenker
* 
*  Hjemmesiden til Jesu Kristi kirke av siste dagers hellige på New Zealand og stillehavsøyene
HUD

**HUD** kan vise til:
* Bolig- og byutviklingsdepartementet, et føderalt departement i USA
* Head-up display, en teknologi som brukes i fly, biler og videospill
**Head-up display (videospill)
Inger Lindstrøm

**Inger Agnete Lindstrøm** (født 14. september 1922, død 7. juli 2012) var en norsk maler og kunstner.

Hun var bosatt i Sandviken i Bergenhus bydel, og der bodde hun siden hun ble født, med unntak av noen få år da hun bodde i Sverige. Hun var en kunstinteressert maler som solgte malerier privat, og hun hadde en rekke utstillinger i Norge. Dessuten hadde hun god kontakt med andre malere, både i Norge og i utlandet. Hun var mest aktiv i årene 1941 – 2008.

## Referanser
Atle Færøy

**Atle Magnus Færøy** (1932–2018) var en norsk bildekunstner.

Han ble utdannet ved Statens håndverks- og kunstindustriskole i Oslo. Færøy debuterte i 1964 ved Statens Kunstutstilling og hadde i ettertid en rekke offentlige utsmykningsoppdrag, bl.a. ved Fredriksten festning (vegg, 1985) og Kristiansund sykehus (vegg, 1987). Han var innkjøpt både av Nasjonalgalleriet og Riksgalleriet.

Færøy var medlem av Norske Billedkunstnere og Norske Grafikere. Han bodde og hadde galleri i Aureosen i Fræna sammen med bildekunstneren Anne-Brit Krag.

## Bibliografi
* *Grafikk med enkle midler*, lærebok, Gyldendal 1976
* *Estland – Vestland: eit prosjekt for 6 biletkunstnarar*, 1993 (oversatt til estisk og engelsk)
* *Akvarellar*, 1997
* *Horisonten*, hefte, 2006 (red. sammen med Inger Johanne Brunvoll)

## Referanser


## Eksterne lenker
* Oppføring i NRKs fylkesleksikon
Albatrossavtalen

**Albatrossavtalen** (Agreement on the Conservation of Albatrosses and Petrels – forkortet ACAP) er en internasjonal traktat fra 2001 som trådte i kraft 1. februar 2004. Albatrossavtalen ble etablert for å stoppe den store nedgangen i sjøfuglbestanden på den sydlige halvkule, spesielt for albatrosser og petreller. Bestanden av svartbrunalbatross har i løpet av de siste 30 år blitt redusert med 40%. Sjøfuglene er truet av introduserte arter i hekkeområdene, forurensning og ved å bli utilsiktet fanget ved linefiske.

Albatrossavtalen beskytter i dag alle albatrossarter og syv petrellarter på den sydlige halvkule. Det er planer om å utvide avtalen til å omfatte den nordlige halvkule i fremtiden.

Sekretariatet har kontor i Tasmania i Australia.

## Berørte arter
Følgende arter av albatrosser og petreller er dekket av avtalen:

Liste over albatrosser som dekkes av avtalen:
*Diomedea sanfordi (*Diomedea sanfordi*)
*Diomedea epomophora (*Diomedea epomophora*)
*Vandrealbatross (*Diomedea exulans*)
*Diomedea antipodensis (*Diomedea antipodensis*)
*Beltealbatross (*Diomedea amsterdamensis*)
*gulnesealbatross (*Diomedea dabbenena*)
*Sotalbatross (*Phoebetria fusca*)
*Gråalbatross (*Phoebetria palpebrata*)
*Phoebastria irrorata (*Phoebastria irrorata*)
*Thalassarche chlororhyncos (*Thalassarche chlororhyncos*)
*Thalassarche carteri (*Thalassarche carteri*)
*Gråhodealbatross (*Thalassarche chrysostoma*)
*Svartbrunalbatross (*Thalassarche melanophrys*)
*Thalassarche impavida (*Thalassarche impavida*)
*Kvitpannealbatross (*Thalassarche bulleri*)
*Svartflekkalbatross (*Thalassarche cauta*)
*Thalassarche steadi (*Thalassarche steadi*)
*Thalassarche eremita (*Thalassarche eremita*)
*Thalassarche salvini (*Thalassarche salvini*)

Liste over petreller som dekkes av avtalen:
*Sørkjempepetrell (*Macronectes giganteus*)
*Nordkjempepetrell (*Macronectes halli*)
*Hvithakepetrell (*Procellaria aequinoctialis*)
*Procellaria conspicillata (*Procellaria conspicillata*)
*Fjellpetrell (*Procellaria parkinsoni*)
*Westlandpetrell (*Procellaria westlandica*)
*Gråpetrell (*Procellaria cinerea*)

## Land som har signert Albatrossavtalen
* Argentina
* Australia
* Brasil
* Chile
* Ecuador
* Frankrike
* New Zealand
* Norge
* Peru
* Spania
* Storbritannia
* Sør-Afrika

## Eksterne lenker
*
Eyresjøen

**Eyresjøen**, på engelsk offisielt **Kati Thanda–Lake Eyre**, er Australias største innsjø, når den en sjelden gang fylles opp. Innsjøen er vanligvis tørr, og er Australias laveste punkt på 15 meter under havflaten. Den ligger rundt 700&nbsp;km nord for byen Adelaide i Sør-Australia. 

## Geografi
Innsjøen ligger i ørkenlandet i det sentrale Australia, og den er omringet av Eyresjøbekkenet, et enormt, endorheisk system som drenerer inn mot dets laveste punkt, Eyresjøen. Innsjøbunnen er dekket av saltsletter, som er dannet gjennom den sesongmessige fyllingen og påfølgende fordampingen av vann i sjøen. Selv i tørketiden er det som regel noe vann i sjøen, samlet i mindre sjøer utover saltsletta.

Eyresjøen består av en større nordlig del (144 x 75&nbsp;km) og en mindre sørlig del (65 x 24&nbsp;km), knyttet sammen gjennom *Goyderkanalen*. Den første europeeren som så sjøen var Edward Eyre i 1840, og sjøen er oppkalt etter ham.

## Fylling
Elvene Diamantina og Cooper, som munner ut i sjøen, har utspring i Queensland, på vestsiden av Great Dividing Range, og renner mot sørvest gjennom Channel Country i retning Eyresjøen. Nedbørsmengden i regntiden bestemmer om vannet vil rekke fram til sjøen, og  om det gjør det, hvor dyp sjøen vil bli. I sterke La Niña-år kan sjøen fylles helt opp. Siden 1885 har dette skjedd i 1886/1887, 1889/1890, 1916/1917, 1950, 1955 og 1974-1976, med det høyeste vannivået på 6&nbsp;meter i 1974. I 1984 og 1989 ble Eyresjøen fylt opp til 3-4&nbsp;meter. Bølgedannede terrasser ved bredden av sjøen indikerer at sjøen i den varme perioden i middelalderen hadde *permanent vann* på nivåer over det fra 1974. Styrtregn i januar 2007 brukte rundt seks uker på å nå fram til sjøen, men bare en liten vannmengde havnet i sjøen.

Når sjøen nylig er oppfylt og vannstanden er over 4&nbsp;meter er ikke sjøen saltere enn havvann, og enkelte typer ferskvannsfisk som er kommet med vannet fra elvene kan overleve der. Etter hvert som saltskorpa på bunnen løser seg opp og vannet fordamper, øker imidlertid saltholdigheten, og fiskene dør igjen. Vannet blir mettet med salt når det er rundt 50&nbsp;cm dypt, og innsjøen får en rosa farge av et betakaroten-pigment forårsaket av algen *[[Dunaliella salina]]*.

En flom som fyller sjøen til 1,5 meter skjer omtrent hvert tredje år, og fylling til 4&nbsp;meter en gang hvert tiår. Helt opp blir sjøen bare fylt rundt fire ganger hvert århundre. 

## Yachtklubb
«Lake Eyre Yacht Club» har som mål å seile på sjøen når den inneholder vann. Nylige turer fant sted i 1997, 2000, 2001, 2004 og 2007. I 1974, med vanndybder på tre til seks meter, ble flere seksmeters seilbåter fraktet til sjøen og seilte der.

## Referanser


## Eksterne lenker
* «Fluctuations of Lake Eyre, South Australia» , NASA Earth Observatory
* «Lake Eyre, South Australia» , NASA Earth Observatory
* Pelikanmysteriet i Eyresjøen
* Dr Vincent Kotwicki: «Floods of Lake Eyre»
* Nettsted for Lake Eyre Yacht Club
Sørstatsrock

**Sørstatsrock** (engelsk: *Southern rock*) er en undersjanger innenfor rockemusikk og en sjanger innen Americana. Den utviklet seg de amerikanske sørstatene (derav navnet) fra hovedsakelig rock, country og blues, og fokuserer generelt på elektrisk gitar og sang. Selv om opprinnelsen til sørstatsrock ikke kan stadfestes, er det «mange folk som føler at disse betydningsfulle bidragene til utvikling av rock and roll har blitt minimalisert i rockens historie.» Man vet derimot en del av sørstatsrockens røtter; den lot seg inspirere fra den tunge bluesrocken på slutten av 1960-tallet foruten også på honky-tonk og Bakersfield-sounden, en countrysjanger som utviklet seg i Bakersfield, California, og skapte en fusjon mellom disse to retningene. Tidlig på 1970-tallet utgjorde band som spilte sørstatsrock en betydelig del av de amerikanske hardrock-gruppene. Det første bandet som spilte utpreget sørstatsrock var The Allman Brothers Band med sine lange improviserende tendenser og like høyt som Cream og The Grateful Dead, men holdt seg nærmere sine røtter i bluesrock og country.

Kjente tidlige sørstatsrock-band er blant andre Lynyrd Skynyrd og The Allman Brothers Band, som regnes som de to grunnleggerne av sjangeren. Utover 1970-tallet dukket det opp flere band, den andre bølgen som framhevet boogierytmer, raske gitarer, og sangtekster som berømmet verdiene, forventningene og framferden til unge voksne i sørstatenes arbeiderklasse, ikke ulikt outlow-bevegelsen i countrymusikken. Band innenfor dette segmentet var eksempelvis Blackfoot, .38 Special, The Outlaws, Molly Hatchet, Little Feat og Doc Holliday. Charlie Daniels Band lagde en mer countrybasert versjon, og i Texas representerte ZZ Top sin form for bluesrock. 

Av band som har kommet til de senere år kan nevnes Blackberry Smoke og Black Stone Cherry. På 1990-tallet var det grupper innen sørstatsrocken som nærmet seg heavy metal. I 2001 gikk Kid Rock fra rapper til å bli sanger av country og sørstatsrock. Sjangeren spilles på radiostasjonene i USA på 2010-tallet, men hovedsakelig stasjoner som spiller «oldies» og klassisk rock. Alternative rockgrupper som Kings of Leon kombinerer sørstatsrock med garasjerock, alternativ country og bluesrock, noe som gjør skillelinjene uklare. Flere av de gamle gruppene driver fortsatt på, selv om utøverne begynner å bli gamle, blant annet Lynyrd Skynyrd, ZZ Top, og Canned Heat.

## Galleri

The Allman Brothers Band (1972).JPG|Allman Brothers Band i 1972
Lynyrd Skynyrd (1977).jpg|Lynyrd Skynyrd i 1977.
Blackfoot (band).jpg|Blackfoot i 2006
LittleFeat Stockholm20090715.jpg|Little Feat i Stockholm i 2009
Rock band .38 Special in 2010.jpg|.38 Special i 2010 


## Referanser


## Litteratur
* Patoski, Joe Nick (1980): «Southern Rock» i: *The Rolling Stone Illustrated History of Rock & Roll*, Random House, ISBN 0-394-73938-8.
* Kemp, Mark (2004): *Dixie Lullaby: A Story of Music, Race and New Beginnings in a New South*, New York, New York: Free Press/Simon & Schuster, ISBN 0-7432-3794-3, s. 17.

## Eksterne lenker
* Pure Soutern Rock (nettsted)
Felle (Nissedal)

**Felle** er ei bygd i Nissedal kommune i Telemark. Det er 212 innbyggere på Felle. 

En person som er bosatt i bygda, kalles en «fellsing» - flertallsformen er «fellsingar».

Per 2019 har bygda en landhandel, en barnehage, et kapell og flere hyttefelt. I 2009 avdekket lokalpressen i Telemark uregelmessigheter knyttet til hytteutbyggingen i området Sloksdalsfjell.

I 2009 hadde bygda en barneskole med 6 elever, og skolen var truet av nedlegging. I 2011 skrev lokalavisen Aust Agder Blad at innbyggerne i Felle var misfornøyd med å være en del av Nissedal kommune, og heller ville bli innlemmet i nabokommunen Gjerstad i Aust-Agder fylke. Da kommunestyret i Nissedal vedtok å nedlegge barneskolen i Felle, ble det bestemt at det i stedet skulle startes en barnehage i bygda.

## Referanser


## Eksterne lenker

* Bygda Felles nettside – besøkt 17. mars 2019
Peter Lassally

**Peter Lassally** (født 1933) er en amerikansk TV-produsent best kjent fra *[[The Tonight Show|The Tonight Show Starring Johnny Carson]]* der han var produksjonsleder i 22 år. Han har også vært produksjonsleder for *[[Late Night with David Letterman]]* og *[[Late Show with David Letterman]]*. Han er produksjonsleder for *[[Late Late Show with Craig Ferguson]]* og senior visepresident for David Lettermans TV-produksjonsselskap Worldwide Pants Incorporated.

Begynte i 1951 sin karriere innen TV som løpegutt i NBC.

Få dager etter Johnny Carsons død i 2005 var Peter Lassally gjest hos Letterman for å fortelle om hvordan det var å jobbe sammen med Carson i 22 år og hvordan det var, som en av de få, å kjenne han personlig. Lassally fortalte også at Carson egentlig foretrakk Letterman til å bli hans etterfølger for *The Tonight Show*.

Lassally ble portrettert av Steven Gilborn i filmen The Late Shift fra 1996.

## Oppvekst
Peter Lassally ble født inn i en jødisk familie i Hamburg, Tyskland i 1933. I 1938 flyttet familien til Nederland før den andre verdenskrig begynte. I Amsterdam delte hans eldre søster klasserom med Anne Frank.  I 1943 ble han sammen med sin mor og søster satt i konsentasjonsleir i litt over to og et halvt år under den andre verdenskrig. Først 1 og et halvt år i Westerbork i Nederland, men ble senere flyttet til Theresienstadt i Tsjekkoslovakia(nåværende Tsjekkia), der de var i 9 måneder. 

Emigrerte sammen med sin mor og søster til New York i 1947.

## Arbeid
* *[[Tonight Show Starring Johnny Carson]]* – Produksjonsleder / produsent
* *[[Late Night with David Letterman]]* – Produksjonsleder
* *[[Late Late Show with Craig Ferguson]]* – Produksjonsleder
* *Carson's Comedy Classics* – Produsent
* *The Tonight Show Starring Johnny Carson 19th Anniversary Special* (1981) – Produsent
* *The Tonight Show Starring Johnny Carson 20th Anniversary Special* (1982)
* *The Tonight Show Starring Johnny Carson 21st Anniversary Special* (1983) – Produsent
* *The Tonight Show Starring Johnny Carson 22nd Anniversary Special* (1984) – Produsent
* *The Tonight Show Starring Johnny Carson: 23rd Anniversary* (1985) – Produsent
* *Tonight Show Starring Johnny Carson 24th Anniversary* (1986) – Produsent
* *The Tonight Show Starring Johnny Carson 25th Anniversary Special* (1987) – Produsent
* *The Tonight Show Starring Johnny Carson 26th Anniversary Special* (1988) – Produsent
* *The Tonight Show Starring Johnny Carson: 28th Anniversary Special* (1990) – Produksjonsleder
* *The Tonight Show Starring Johnny Carson: 29th Anniversary* (1991) – Produksjonsleder
* *The Late Show With David Letterman* (1993) – Produksjonsleder
* *The Late Show With David Letterman Video Special* (1994) – Produksjonsleder
* *The Late Late Show* (1995) – Produksjonsleder
* *Mr. Warmth: The Don Rickles Project* (2007)

## Referanser


## Eksterne lenker
* 
* The Host Whisperer
* Peter Lassally: The host whisperer. Producer backed unlikely Ferguson for the job
* Meet Peter Lassally, Late Night 'Host Whisperer'
* Here's Peter Lassally: A life in late-night television
ACAP

**ACAP** kan vise til:

* Agreement on the Conservation of Albatrosses and Petrels – Albatrossavtalen
* Advanced Common Application Platform
* Application Configuration Access Protocol
* Automated Content Access Protocol
* American Council on Alcohol Problems
Traveling Wilburys Vol. 3

***Traveling Wilburys Vol. 3*** er supergruppen The Traveling Wilburys' andre album.

## Historie

Selv om dette var deres andre utgivelse er albumet kalt *Vol. 3*. Ifølge Jeff Lynne, «That was George’s idea. He said, ‘Let’s confuse the buggers.’»

Fordi dynamikken i bandet hadde forandret seg etter Roy Orbisons bortgang, så bestemte de fire resterende medlemmene seg for å bytte ut Wilbury-pseudonymene sine til: Spike (George Harrison), Clayton (Jeff Lynne), Muddy (Tom Petty) og Boo (Bob Dylan). Harrison og Lynne produserte igjen, innspillingen skjedde våren 1990. En coverversjon av låten  «Nobody’s Child» ble satt til side for et veldedighetsalbum.

*Traveling Wilburys Vol. 3* ble utgitt i oktober 1990 og ble godt mottatt, men ikke like godt som forgjengeren. Både «She’s My Baby» (2.-plass på album rock-listen) og «Inside Out» (16.-plass på album rock-listen) ble radiohits og albumet nådde 14.-plass i Storbritannia og 11.-plass USA, hvor det også solgte til platina.

Det har vært spekulasjoner om flere Wilbury-utgivelser, men Harrisons bortgang i 2001 blir sett på som slutten på noen som helst framtidige Wilbury-prosjekter. Harrison har vært den uoffisielle lederen av gruppen og hans familie eier rettighetene til begge albumene.

*Traveling Wilburys Vol. 3* er dedikert til Lefty Wilbury (Roy Orbison).

Etter at George Harrisons distrubusjonsavtale med Warner Bros. Records gikk ut i 1995, ble eieretten overført til Dark Horse Records-katalogen og rettighetene til de to Traveling Wilburys-albumene gitt til Harrison, og albumene gikk ut av trykk.  12. juni, 2007 ble *[[Traveling Wilburys Vol. 1]]* og *Vol. 3* gjenutgitt av Rhino Records som *[[The Traveling Wilburys Collection]]*, og utgitt sammen med bonusspor og en DVD. Boksen debuterte som nummer 1 på UK Albums Chart og som nummer 9 på Billboard 200.

## Sporliste
Alle sanger skrevet av the Traveling Wilburys.
#«She's My Baby» – 3:14
#«Inside Out» – 3:36
#«If You Belonged To Me» – 3:13
#«The Devil's Been Busy» – 3:18
#«7 Deadly Sins» – 3:18
#«Poor House» – 3:17
#«Where Were You Last Night?» – 3:03
#«Cool Dry Place» – 3:37
#«New Blue Moon» – 3:21
#«You Took My Breath Away» – 3:18
#«Wilbury Twist» – 2:56

## Medlemmer
*Clayton Wilbury (Jeff Lynne): akustisk gitar, bass, keyboard, vokal, bakgrunnsvokal
*Spike Wilbury (George Harrison): akustisk gitar, elektrisk gitar, mandolin, sitar, vokal, bakgrunnsvokal
*Boo Wilbury (Bob Dylan): akustisk gitar, munnspill, vokal, bakgrunnsvokal
*Muddy Wilbury (Tom Petty): akustisk gitar, bass, vokal, bakgrunnsvokal

### Ytterligere personell
*Jim Keltner: trommer, perkusjon
*Jim Horn: saksofon
*Ray Cooper: perkusjon
*Gary Moore: sologitar på «She's My Baby»

## Lister

## Referanser
Celine Brun-Lie

**Celine Marie Knudtzon Brun-Lie** (født 18. mars 1988) er en norsk tidligere langrennsløper som representerte Sportsklubben Njård.

Hun er søster av padleren Agnes Brun-Lie og skiskytteren Thekla Brun-Lie.

## Karriere
Brun-Lie har tre gull i junior-NM, og var med på det norske vinnerlaget under junior-VM 2007. Den 14. desember 2008 fikk hun sin første pallplassering i verdenscupen, da hun ble nummer to bak Petra Majdič, men foran Marit Bjørgen på sprinten i Davos. Hun tok sitt første NM-gull på sprinten i NM på ski 2009, foran Maiken Caspersen Falla og Marit Bjørgen. Hun ble senere norgesmester i lagsprint både i 2010 og 2011, begge ganger sammen med Britt Ingunn Nydal.

I OL 2010 i Vancouver gikk hun inn til sjetteplass på sprinten og femteplass på lagsprinten.

Hun deltok i Ski-VM 2011 i Oslo, og fikk der 14.-plass på sprinten. Marit Bjørgen vant denne øvelsen.

18. januar 2014 tok Norges Skiforbund ut sin langrennstropp på 20 utøvere til Vinter-OL 2014 i Sotsji som også inkluderte Brun-Lie, men hun forble en ubrukt reserve.

Brun-Lie kunngjorde under Ski-VM i Falun 2015 at hun ville legge opp etter 2015-sesongen.

## Utdanning
Hun har mastergrad fra sivilingeniør-/masterprogrammet Tekniske geofag ved Norges teknisk-naturvitenskapelige universitet.

### Sammenlagtresultater i verdenscupen i langrenn

## Referanser


## Eksterne lenker
*
Universitetet i Cape Town

**Universitetet i Cape Town**, forkortet **UCT** er et universitet i byen Cape Town i Sør-Afrika. Det regnes som Afrikas beste universitet, og rangerer som nummer én på kontinentet på to av verdens ledende rangeringer. Som Afrikas eneste universitet befinner deg seg blant verdens 200 beste universiteter.

Grunnleggelsen skjedde som en gutteskole – * South African College* – i 1829. Under apartheid var universitetet i årene 1969&ndash;1990 en bastion i motstanden mot raseskillet, og trosset landets hvite ledelse ved å støtte opp om svartes studier og forskning. Politiet rykket flere ganger inn på campus og arresterte aktivistiske studenter.

*UCT* består av seks fakulteter og et interdisiplinært senter:
*Faculty of Commerce
**UCT Graduate School of Busniess
*Faculty of Engineering and the Built Environment
*Faculty of Health Sciences
*Faculty of Humanities
*Faculty of Law
*Faculty of Science
*The Centre for Higher Education Development

Blant tidligere studenter finner vi nobelprisvinneren i litteratur, John Maxwell Coetzee.

## Fotnoter

## Referanser


## Eksterne lenker
*
End of the Line

**«End of the Line»** er det siste sporet på The Traveling Wilburys' første album, *[[Traveling Wilburys Vol. 1]]*, gitt ut i 1988. Låten har en riding-on-the-rails rytme som passer godt til temaet i sangen og gruppens «på-farten»-natur (Traveling Wilburys). Låten har alle Wilburys på lead vokal, med unntak av Bob Dylan; Harrison, Lynne, og Orbison synger refrengene etter tur, mens Petty synger versene.

George Harrisons gitarintro er svært lik The Beatles-sangen «I'm Looking Through You». Sanger fortsetter inn i en «togrytme» for å passe temaet.

Sangen var den andre singelen fra albumet. Omslaget på 45 o/min-singelen, er et bilde tatt fire dager etter Roy Orbisons bortgang i desember 1988, viser en gitar i en gyngestol. Samme som i musikkvideoen for sangen, hvor kameraet fokuserer på gitaren i gyngestolen under Orbisons vokaldel.

Sangen ble brukt i rulleteksten på Things Aren't Simple Anymore, en episode av den britiske sitcomserien *[[One Foot in the Grave]]*.

Tom Petty har spilt denne sangen på en av sine nyligere USA-turnéer.

## Eksterne lenker
*
Kjærlighetsbarn

**Kjærlighetsbarn** er et uttrykk som betegner et barn som er unnfanget utenfor ekteskap; barn som er resultat av et kjærlighetsforhold. Det henviser også barn av en ugift mor og er en eufemisme for uttrykket «uektefødt barn» eller bare *uekte barn*. Et eldre begrep for det samme er bastard, (norrønt *bastarðr*), «frillesønn», som nå ikke benyttes om mennesker. I tidligere tider var det mindre belastende; hertug Vilhelm av Normandie, ble kalt for «Vilhelm bastarden» før han ble kalt for «Vilhelm erobreren» etter å ha erobret England i 1066.

Begrepet «kjærlighetsbarn» har i årenes løp skiftet betydning, noe som kan skyldes utviklingen av hvordan uttrykket kjærlighet blir oppfattet og forstått. Både renessansens og romantikkens litteratur har bidradd til å trekke begrepet fra nesten utelukkende det fysiske aspekt (jfr. Moselovens regler for førekteskapelig omgang) og til å omfatte uimotståelig tiltrekning også på det åndelige plan.

Som litterær oppskrift har konseptet vært i bruk i dameromaner. Det bygger på en forestilling om at stor kjærlighet vil gå i arv til barnet, slik at det klarer å bevare sin integritet, tross motgang fra barnsben av, og nå fram til sitt livs store kjærlighet. Grunnen til at faren er ute av bildet er da vanligvis at han forsvinner eller dør før han får vite om barnet - eller ekteskap er umulig på grunn av sosiale skillelinjer og hans forpliktelser til slekt eller samfunn.

Uttrykket brukes i dag både om et barn av foreldre som ikke lever sammen, og om barn av foreldre litt oppe i årene.

## Referanser


## Eksterne lenker
Universitetet i Johannesburg

**Universitetet i Johannesburg** (engelsk: *University of Johannesburg*) er et universitet i byen Johannesburg i Sør-Afrika. Det oppstod i 2005 ved en sammenslåing av to eksisterende universiteter – Rand Afrikaans University og Technikon Witwatersrand. Det er Sør-Afrikas største universitet med et bredt og nær fullstendig fagtilbud.

*UJ* består av ni fakulteter og en skole:
* Faculty of Art, Design and Architecture 
* Faculty of Economic and Financial Sciences 
* Faculty of Education 
* Faculty of Engineering and the Built Environment 
* Faculty of Health Sciences 
* Faculty of Humanities 
* Faculty of Law 
* Faculty of Management 
* Faculty of Science 
* School of Tourism and Hospitality

Campusene ligger i Auckland Park, Doornfontein, East Rand og Soweto.

## Referanser


## Eksterne lenker
*
Drei Schwestern

**Drei Schwestern** («Tre søstre») er et fjell med tre topper i Liechtenstein. Det danner en naturlig grense mellom Liechtenstein og Østerrike. Den høyeste toppen er *Große Schwester (storesøster)*, med en høyde på 2053 moh, nord for den ligger *Mittlere Schwester* (midtsøster) med en høyde på 2048 m og helt i nord ligger *Kleine Schwester* (lillesøster) med en høyde på 2034 moh.
Hans Pauli Strøm

**Hans Pauli Torkilssonur Strøm** (1947–2025) var en færøysk sosiolog og sosialdemokratisk politiker (Jv.). Han var sosial- og helseminister fra 3. februar 2004 til 4. februar 2008, deretter helseminister til 13. juli 2009. Han var innvalgt på det færøyske Lagtinget i periodene 1998–2002 og 2008–2011.

## Familie og yrke
Han vokste opp i Vágur på Suðuroy som sønn av Herborg og Torkil Strøm. Han er kandidat i sosiologi fra Københavns Universitet fra 1986. I studietiden var han leder ved Føroyahúsið/Det færøske hus i København. Han var også medredaktør i studentbladene *Oyggjaskeggi* 1969–1975 og *Framanum* 1975–1985. Tilbake på Færøyene ble han i 1988 ansatt i Hagstova Føroya.

Han var gift med Gyðja Hjalmarsdóttir Didriksen og bor i Vestmanna. Deres datter Ingilín Didriksen Strøm ble i 2019 innvalgt på Lagtinget. Ingilín er gift med musikeren Teitur Lassen.

## Politisk arbeid
I 1998 ble han valgt inn på Lagtinget fra Norðurstreymoy på et utjevningsmandat. Før ham var Thomas Arabo den eneste sosialdemokraten som hadde blitt valgt fra Norðurstreymoy. Strøm satt i Lagtingets justis- og velferdskomiteer. Han ble ikke gjenvalgt på noe utjevnings- eller kretsmandat i Norðurstreymoy i 2002, og gikk til stillingen som partisekretær for Javnaðarflokkurin, noe han var frem til han ble medlem av regjeringen to år senere.

I 2004 ble han utnevnt til sosial- og helseminister i Jóannes Eidesgaards første regjering. I 2008 ble valgordningen omgjort, så Færøyene ble én valgkrets, og Strøm ble valgt inn, men fortsatte i regjering. Mikkjal Sørensen møtte som varamann på Lagtinget. I september 2008 gikk Jóannes Eidesgaards andre regjering av til fordel for Kaj Leo Johannesens første regjering, hvor sosial- og helseområdet ble delt, så Strøm fortsatte som helseminister.

Da Lagtingets kontrollkomité gjennomførte en forvaltningsrevisjon i 2009, ble det kjent at Sosial- og helsedepartementet hadde hatt budsjettoverskridelser på 171 millioner danske kroner i årene 2005–2008. Opposisjonspartiet Tjóðveldi varslet at de ville reise et mistillitsforslag mot Strøm så snart Lagtinget trådde sammen. Før den tid valgte han selv å trekke seg fra vervet.

Strøm gikk tilbake til plassen på Lagtinget, men ble ikke gjenvalgt i 2011.

## Referanser
Rätikon

**Rätikon** er en fjellkjede i de vestlige Øst-Alpene. Både Østerrike (Vorarlberg), Sveits (Graubünden) og Liechtenstein (hele landet) har andel i Rätikon.

Rätikon hører til De rätiske Alper. Begge disse navnene er avledet av romernes betegnelse for områdets urinnvånere, *[[reterne]]* (jf. språket retoromansk, som i historisk tid også ble talt i Rätikon).

## Avgrensning
Rätikon begrenses
* i vest av Rhinen (Alpenrhein; mot Vest-Alpene, nærmere bestemt Glarus- og Appenzeller-Alpene),
* i syd av Prättigau (mot Plessur-Alpene),
* i vest av Schlappinpasset (mot Silvretta), og
* i nord av Ill (mot Verwall, Lechquellengebirge og Bregenzerwald).

## Topper
De høyeste toppene i Rätikon er:
* Schesaplana (2964 moh.) 
* Panüelerkopf (2859 moh.) 
* Salaruelkopf (2841 moh.) 
* Felsenkopf (2833 moh.) 
* Drei Türme (Großer Turm: 2830 moh.) 
* Drusenfluh (2827 moh.) 
* Madrisahorn (2826 moh.) 
* Sulzfluh (2817 moh.) 

Også Liechtensteins høyeste fjell, Grauspitz (2599&nbsp;moh.), hører til Rätikon.

## Daler og videre inndeling
De fleste daler som strekker seg inn i Rätikon, er ubebodd og forholdsvis korte. Den lengste dalen er *[[Samina]]tal*, som begynner i Liechtenstein ved *Steg* (en landsby i kommunen Triesenberg), renner nordnordøstover og munner ut i Ill ved Frastanz i Vorarlberg. Andre daler er (med klokken): *Gamperdonatal* (Østerrike, begynner ved Nenzing), *[[Brand]]nertal* (Østerrike, med kommunene Brand og Bürserberg), *Rellstal* (Østerrike, begynner ved Vandans), *Gauertal* (Østerrike, begynner ved Tschagguns), *[[St. Antönien]]tal* (Sveits, med kommunen St. Antönien), *Schraubachtal* (Sveits, begynner ved Schiers), *Taschinastal* (Sveits, begynner ved Grüsch).

## Geologi
Rätikon er hovedsakelig bygd opp av kalkstein. Geologisk sett hører fjellkjeden derfor til De nordlige kalkalper, selv om den alpinistisk ofte regnes til Sentral-Alpene.

## Natur, kultur og historie
Befolkningen i Rätikon var inntil middelalderen retoromansktalende. Fra 1200-tallet innvandret walsere og kolonialiserte de høyereliggende områdene, som inntil da hadde vært ubebodd eller bare blitt brukt som fjellbeite av den retoromanske befolkningen. Samtlige tettsteder som ligger inne i Rätikon, er walserbosetninger (St. Antönien i Sveits; Planken og Triesenberg i Liechtenstein; Brand og Bürserberg i Østerrike). Innen slutten av 1500-tallet hadde (walser)tysk fortrengt retoromansk som talespråk. Nå har også walserspråket veket for «vanlig» (*hoch*)alemannisk de fleste steder.

## Eksterne lenker
*
Daniela Zini

**Daniela Zini** (født 30. mai 1959 i Livigno) er en tidligere italiensk alpinist.

I løpet av karrieren vant hun to slalåmrenn i verdenscupen. Sesongen 1980/81 delte hun tredjeplassen sammenlagt i slalåmcupen med franske Perrine Pelen. Foran seg på listen hadde de sveitsiske Erika Hess og amerikanske Christin Cooper.

Under VM 1982 i Schladming tok hun bronse i slalåm. Gull- og sølvmedaljene gikk til Erika Hess og Christin Cooper.

## Verdenscupseire

## Referanser


## Eksterne lenker
*
Universitetet i Fort Hare

**Universitetet i Fort Hare** (engelsk: *University of Fort Hare*), forkortet **UFH** er et universitet i byen Alice i provinsen eastern Cape i Sør-Afrika. Det er også en campus i byen East London.

Fort Hare var opprinnelig et britisk fort fra krigene mot Xhosa, mens misjonæren James Stewart dannet en misjonsstasjon med undervisning her – som etterhvert utviklet seg til universitetet. Det regnes som Afrikas fremste «svarte» universitet, en rekke frigjøringsledere i både Sør-Afrika og fra andre afrikanske land har studert her i årene 1916 til 1959, da det ble undertvinget apartheid og raseskille. I dag har ANC sine arkiver plassert ved UFH.

*UFH* består av fem fakulteter:
*Faculty of Education 
*Faculty of Science and Agriculture 
*Faculty of Social Sciences & Humanities 
*Faculty of Management & Commerce 
*Faculty of Law 

Blant tidligere studenter finner vi Nelson Mandela, Oliver Tambo, Steve Biko, Mangosuthu Buthelezi, Chris Hani, Joshua Nkomo, Julius Nyerere, Kenneth Kaunda og Robert Mugabe.

## Referanser


## Se også
* Nelson Mandela minnesteder
## Eksterne lenker
*
Den norske turistforenings årbok

***Den norske turistforenings årbok*** utgis årlig som årets siste nummer av Den norske turistforenings medlemstidsskrift *[[Fjell og Vidde]]*, og sendes til alle foreningens medlemmer. 

Årboken har vært utgitt siden foreningens stiftelse i 1868. Innholdet i årboka omfatter vanligvis reiseskildringer, områdebeskrivelser, naturvernspørsmål og årsberetning og annen foreningsstoff. 

:''«I tråd med foreningens tidligere målsetting om å "utbre kjennskap til land og folk" var lenge store geografiske områder og hele fylker hovedtema i årbøkene. De siste årene har vi stort sett skiftet på å ha områder som tema annen hvert år og mer generelle tema de mellomliggende årene.».

## Referanser
Universitetet i Witwatersrand

**Universitetet i Witwatersrand** (engelsk: *University of the Witwatersrand*, afrikaans: Universiteit van die Witwatersrand), forkortet **Wits** er et universitet i byen Johannesburg i Sør-Afrika. Det har bakgrunn fra gruvevirksomheten og et historisk fokus på teknologiske fag. 

Grunnleggelsen skjedde som en gruveskole i Kimberley – * South African School of Mines* – i 1896. Universitetsstatusen og dagens navn ble tildelt i 1922. Studenter og lærere ved Wits teller noen av de mest sentrale motstanderne av apartheid. Skolen har også ledet de arkeologiske utgravningene av tidlige hominine fossiler fra Sterkfontein og Swartkrans.

*Wits* består av fem fakulteter:
*Faculty of Commerce, Law, and Management 
*Faculty of Engineering and Built Environment
*Faculty of  Health Sciences 
*Faculty of  Humanities 
*Faculty of Science

Blant tidligere studenter finner vi nobelprisvinnerne  Aaron Klug (1982 kjemi), Nadine Gordimer (1991 litteratur), Nelson Mandela (1993 fred), Sydney Brenner (2002 medisin).

## Referanser


## Eksterne lenker
*
Ljønesøya

**Ljønesøya** er ei ca. 0,5 km² stor øy i Skjerstadfjorden i Bodø kommune (tidligere Skjerstad kommune) i Nordland. Øya er lav, med et høyeste punkt på bare 13&nbsp;moh. Den har navn etter bygda Ljønes, som ligger på fastlandet et par kilometer øst for øya.

I tidligere tider lå Nordlands rettersted på Steggelvollen, ei slette på nordsiden av Ljønesøya. Her ble også hodene satt på stake, til skrekk og advarsel for de sjøfarende. Mest kjent blant de som ble henrettet her er Mille Eriksdatter og Rasmus Johansøn, som ble halshugget på Steggelvollen i 1680. 

Ljønesøya er i dag Ljønesøya naturreservat, som ble opprettet 6. desember 2002. Naturreservatet er opprettet for å beskytte de gode hekkeområdene til sjøfugl, spesielt ærfugl, som ligger på øya.

## Referanser
Hin Føroyski Flokkurin

**Hin Føroyski Flokkurin** (norsk oversettelse: «Det færøyske partiet») var et politisk parti på Færøyene.

Partiet ble ledet av lektor Ólavur Christiansen, og stilte liste ved lagtingsvalget i 1994. Hin Føroyski Flokkurin fikk 616 stemmer (2,4 %) og ingen mandater på Lagtinget. Av partiets stemmer fikk Christiansen 174 personstemmer, flere enn de tidligere statsministrene Atli Dam og Pauli Ellefsen.

## Referanser
Enders spill

:*For filmen med samme navn, se [[Ender's Game (film)]]*
***Enders spill*** (engelsk: *Ender's Game*) er en science fiction-roman skrevet av Orson Scott Card, og er starten på hans mest velkjente bokserie, "The Ender saga". Den var opprinnelig en novelle utgitt i 1977, men ble senere utvidet og publisert som roman i 1985. Hendelsen foregår i fremtiden etter at Jorden akkurat har overlevd to sammenstøt med en fremmed rase som kommer til solsystemet, og Den Internasjonale Flåte (IF) forbereder seg til krig ved å lete etter og fremprovosere strategiske genier blant menneskene. Ender Wiggin er 6 år gammel da han blir utvalgt. Han eldre bror og søster har også betydelige roller i historien.

Flere spin-off bøker fra Ender-universet har blitt skrevet i ettertid.

## Bøker i serien per 23. februar 2016
* Ender's Game (1985)
* Speaker for the Dead (1986)
* Xenocide (1991)
* Children of the Mind (1996)
* Ender's Shadow (1999)
* Shadow of the Hegemon (2001)
* Shadow Puppets (2002)
* First Meetings (2002) – novellesamling
* Shadow of the Giant (2005)
* A War of Gifts: An Ender Story (2007)
* Ender in Exile (2008)
* Shadows in Flight (2012)
* Earth Unaware (2012)
* Earth Afire (2013)
* Earth Awakens (2014)

## Eksterne lenker
*
Made in China

:*For det norske bandet, se [[Made in China (band)]]*
**«Made in China»** («produsert i Kina», forenklet kinesisk: 中国制造, pinyin: *zhōngguó zhìzào*) er et engelskspråklig produksjonsmerke på produkter produsert i Folkerepublikken Kina (Fastlands-Kina). I de spesielle administrative regionene Hongkong og Macao er det mest vanlig å bruke begrepene «Made in Hong Kong» og «Made in Macau». Selv om navnet Kina brukes både av Folkerepublikken Kina og av Republikken Kina på Taiwan, brukes «Made in China» som regel bare om produkter produsert i Folkerepublikken. Produkter som er produsert i Republikken Kina blir som regel merket med «Made in Taiwan», eventuelt «Made in R.O.C.». Produkter laget i Folkerepublikken ble tidligere også merket «Made in P.R.C.», men det er ikke så vanlig lenger, ettersom Folkerepublikken insisterer på at det kun er ett Kina.
Krater

**Krater** har flere betydninger:

* Kratér, i gresk keramikk et blandekar for vann og vin
* Nedslagskrater, etter eksempelvis en meteoritt
* Vulkankrater, vanligvis den øvre delen av en vulkan
Dimitrios Golemis

**Dimitrios P. Golemis** (gresk: Δημήτριος Γολέμης; født 15. november 1874 i Lefkada, død 9. januar 1941) var en gresk friidrettsutøver som deltok i de første moderne olympiske leker 1896 i Athen.

Golemis kom på tredjeplass på 800 meter under OL 1896 i Athen, bak Teddy Flack fra Australia og Nándor Dáni fra Ungarn.

Golemis deltok også på 1500 meter hvor hans plassering er ukjent, men han var ikke blant de fire beste av de åtte løperne som deltok, sannsynligvis kom han på sjetteplass.  

## Referanser


## Eksterne lenker
*
Arthur Blake

**Charles Arthur Blake** (født 26. januar 1872 i Boston, død 22. oktober 1944 i Boston) var en amerikansk friidrettsutøver som deltok i de første moderne olympiske leker i 1896 i Athen.
 
Blake kom på andreplass i finalen på 1500 meter med tiden 4.34,0 under OL i 1896 i Athen, bak australske Teddy Flack som vant med 4.33,2.

Blake deltok også i lekenes finalenummer, maraton. Han lå på tredjeplass, bak Albin Lermusiaux og Teddy Flack, halvveis i løpet, men etter 23 kilometer brøt han. 

## Eksterne lenker
*
Huset Liechtenstein

**Huset Liechtenstein** regnes som den eldste adelsfamilien i Europa. I 1136 ble navnet brukt for første gang av Hugo von Liechtenstein. Familien teller over hundre medlemmer, hvorav kun få bor i fyrstedømmet Liechtenstein. 

## Opprinnelse

Navnet kom fra Borgen Liechtenstein sør for Wien. I området omkring denne stamborgen og ved Niederösterreichs nordøstgrense hadde de tidlige liechtensteinere sitt hovedsete. 

Den ubrutte rekken av liechtensteinere begynte med Heinrich I av Liechtenstein (død 1265/66), som holdt området ved Mikulov i Sydmähren som fri eiendom. 

## Fyrstefamilien i dag
Fyrsten er regent over det fyrstelige hus og våker derfor ifølge husreglen over «prestisje, ære og velferd» for fyrstehuset. Etter fyrst Franz Josef IIs død den 13. november 1989 overtok fyrst Hans-Adam II høysetet. 

Fyrstefamilien velger hvert femte år et familieråd.

Fyrst Hans-Adam II og fyrstinne Marie har 4 barn: 
*Arveprins Alois, født 11. juni 1968 
*Prins Maximilian, født 16. mai 1969 
*Prins Constantin, født 15. mars 1972 
*Prinsesse Tatjana, født 10. april 1973.

## Se også
*Liste over Liechtensteins fyrster
Søfteland

**Søfteland**, eller **Syfteland**, er et tettsted i Bjørnafjorden kommune i Vestland. Tettstedet har navn etter garden *Søfteland*. Tettstedet hadde  innbyggere per 1. januar .

Søfteland ligger i Osdalen nord for Osøyro som er sør på Bergenshalvøya og er den nærmeste kretsen til kommunegrensen mot Bergen.  går gjennom tettstedet. På Søfteland ligger blant annet Søfteland barneskule som tidligere var kombinert barne- og ungdomsskole. En bratt sidevei fører gjennom Langedalen, over åsen mot vest til FV 161 som blant annet går forbi Lyse kloster og videre over Fanafjellet til Stend.

## Referanser
Albin Lermusiaux

**Albin Georges Lermusiaux** (født 9. august 1874, død 20. januar 1940) var en fransk sportsutøver som deltok i de første moderne olympiske leker 1896 i Athen.

Lermusiaux kom på tredjeplass i finalen på 1500 meter med tiden 4.37.0 under OL 1896 i Athen, bak australske Thomas Burke som vant med 4.33,2 og Arthur Blake fra USA. Han deltok også på 800 meter, han vant sitt forsøksheat og var kvalifisert for finalen, men stilte ikke.

Lermusiaux deltok også i skyting 200 meter armégevær, han kom ikke blant de tretten beste av de 42 som deltok i skytekonkurransen.  

Han deltok også i lekens finaleøvelse, maraton. Han var i tet lange perioder av løpet, men etter cirka 32 kilometer brøt han. 

Han kom på andre plass etter Michel Soalhat under Fransk mesterskap i terrengløp 1896.

## Referanser


## Eksterne lenker
*
Grantley Goulding

**Grantley Thomas Smart Goulding** (født 23. mars 1874  i  Gloucestershire, død 1947 i Sør-Afrika) var en britisk friidrettsutøver som deltok i de første moderne olympiske leker 1896 i Athen.

Goulding kom på andreplass i finalen på 110 meter hekk med tiden 17,6 under OL 1896 i Athen, bak amerikanske Thomas Curtis som vant med samme tid. Det var kun de to som løp i finalen av de fire som var kvalifisert.
   
## OL-medaljer
* 1896  Athen -  Sølv i friidrett, 110 meter hekk  Storbritannia

## Eksterne lenker
*
Johan Dahl

:*For bokhandleren, se [[Johan Fjeldsted Dahl]]; for NS-ordføreren i Drammen se [[Johan Dahl (1895–1964)]].*

**Johan Dahl** (født 19. september 1959) er en færøysk forretningsmann og politiker (Sb.).

Han vokste opp på Suðuroy på Færøyene. Han gikk i lære i både bank og verftsindustri. I 1982 ble han direktør i familiens handel- og verftsvirksomhet i Vágur, som ble etablert av hans oldefar Jacob Dahl. Virksomheten gikk konkurs under bankkrisen på Færøyene i 1990. Dahl ble så gründer av flere foretak innen fiskeindustrien.

Dahl har vært medlem av det færøyske Lagtinget fra 2002 til 2015 og på nytt fra 2019, som representant for Sambandsflokkurin. Han stilte ikke til valg for perioden 2015–2019.

Han ble utnevnt til fiskeriminister i Jóannes Eidesgaards første regjering i 2004, men måtte gå av få uker senere. Dahl var formann i Lagtingets utenrikskomité fra 2004 til 2008 og formann i Lagtingets næringskomité fra 2006 til 2008.

Han var nestformann i Sambandsflokkurin fra 2007 til 2015, mens Kaj Leo Johannesen var partiformann.

Johan Dahl var næringsminister i Kaj Leo Johannesens regjeringer fra 2008 til 2005 og fiskeriminister fra mai 2011 til regjeringsskiftet i november samme år.

I 2016 ble Dahl spesialrådgiver og lobbyist for det kinesiske teknologiselskapet Huawei.

## Referanser
Kharilaos Vasilakos

**Kharilaos Vasilakos** (gresk: Χαρίλαος Βασιλάκος, født 1877 i Tripoli i Hellas, død 1969) var en gresk friidrettsutøver som deltok i de første moderne olympiske leker 1896 i Athen.

Vasilakos kom på andreplass i maraton under OL 1896 i Athen. Han var en av 17 deltakere som stilte til start i marathonløpet den 10. april 1896. Han kom på andreplass med tiden 3.06.03, drøyt sju minutter bak sin landsmann Spyridon Louis. Det var kun ni løpere som fullførte. 

## OL-medaljer
* 1896  Athen -  Sølv i friidrett, maraton  Hellas

## Referanser


## Eksterne lenker
*
Håvard Vad Petersson

**Håvard Vad Petersson** (født 5. januar 1984 i Oslo) er en norsk curlingspiller som representerer Snarøen Curling Club. Han var med på Norges lag som ble verdensmester under VM i 2014 i Beijing.

Petersson tok sølv i NM mixed i 2006 sammen med Christoffer Svae, Henriette Wang og Åsa Celius. Han vant så NM individuelt i mars 2007, foran Christoffer Svae og Magnus Okkelmo. Deretter ble han med til EM i Füssen samme år, hvor det norske laget tok sølv med Thomas Ulsrud som skip.

Han har senere spilte fast som *ener* på det norske landslaget, og vunnet flere EM- og VM-medaljer med dette laget. Han spilte på det norske laget som tok sølv under OL i Vancouver, etter å ha tapt finalen mot Canada. Petersson vant EM-gull med Lag Ulsrud både i 2010 og i 2011.

Etter curlingkosten var lagt på hylla har Petersson blitt en aktiv løper. Han representerer Grimstad Løpeklubb.

Hans uttalte målsetting er å løpe maraton under 3 timer, noe han mente skulle være oppnåelig i Hamburg 2022.

Det ble et hardt løp for Håvard, og noe skuffet måtte han innse at tiden ble 3:05:24

Ekte idrettsmenn gir seg aldri, og Håvard satt seg mål om å klare maratondrømmen senere samme år.

4. desember 2023 fikk mannen på 192 cm ut det han var god for i Valencia Marathon, han klokket i mål på fantastiske 2:59:47.

I et podcastintervju med Grimstad Løpeklubb uttaler legenden at hans nye mål er å løpe København Halvmararton 2023 på under .1:22:00.

## Referanser


## Eksterne lenker
*
Blackfoot (band)

**Blackfoot** er et southern rock-band fra Florida, USA, stiftet i 1972.

## Medlemmer
* Bobby Barth
* Greg T. Walker
* Charlie Hargrett
* Michael Sollars

## Eksterne lenker
* 
*
Gyula Kellner

**Gyula Kellner** (født 11. april 1871, død 28. juli 1940) var en ungarsk friidrettsutøver som deltok i de første moderne olympiske leker 1896 i Athen.

Kellner kom på tredjeplass i maraton under OL 1896 i Athen. Han var en av 17 deltakere som stilte til start i marathonløpet den 10. april 1896. Han passerte målstreken som fjerde mann, bak tre grekere, med tiden 3.06.35, drøyt sju minutter bak vinneren Spyridon Louis. Men etter at det ble avslørt at Spyridon Belokas, som løp inn til tredjeplass, hadde fått sitte på med en vogn i deler av løpet, ble Kellners fjerdeplass oppgradert til tredjeplass.

## OL-medaljer
*   1896  Athen - Bronse i friidrett, maraton  Ungarn

## Referanser


## Eksterne lenker
*
Abhisit Vejjajiva

**Abhisit Vejjajiva** (อภิสิทธิ์ เวชชาชีวะ ) (født 3. august 1964 i Newcastle i Storbritannia) er en politiker fra Thailand som var statsminister mellom 2008 og 2011. 

Abhisit studerte ved Eton og Oxford, og ble medlem av Demokratene i 1992. Han var leder av partiet mellom februar 2005 og mars 2019. 15. desember 2008 ble han innsatt som ny statsminister i Thailand av Representantenes hus. 

Abhisit satt som statsminister under det blodige opprøret i Thailand i 2010, som ble slått ned av militæret. Den 3. juli 2011 tapte Demokratene parlamentsvalget, og Yingluck Shinawatra ble valgt til ny statsminister i Thailand.

Han stilte som førstekandidat for Demokratene under parlamentsvalget i 2019, men fikk for lav oppslutning og gikk derfor av som partileder.

## Referanser


## Eksterne lenker
*
Santa Maria Val Müstair

**Santa Maria in Val Müstair** var en kommune i distriktet Inn i Graubünden i Sveits. Fra 1. januar 2009 ble den slått sammen med Fuldera, Lü, Müstair, Tschierv og Valchava til den nye kommunen Val Müstair. Kommunen Santa Maria Val Müstair hadde i 2000 et innbyggertall på 327, hvorav 70% hadde retoromansk som morsmål.

## Referanser


## Eksterne lenker
*